b'\n_START_ARTICLE_\nSeaway\n_START_PARAGRAPH_\nSeaway je slovensko razvojno podjetje na podro\xc4\x8dju navtike s sede\xc5\xbeem v Zapu\xc5\xbeah na Gorenjskem. Podjetje sta ustanovila leta 1989 Jernej in Japec Jakopin. Za\xc4\x8detki njune tesnej\xc5\xa1e povezave z navtiko pa segajo \xc5\xbee v leto 1983, ko sta ustanovila studio J&J design. Podjetje zaposluje danes pribli\xc5\xbeno 150 delavcev in je danes svetovno podjetje, ki nastopa na vseh ve\xc4\x8djih navti\xc4\x8dnih sejmih._NEWLINE_V podjetju oblikujejo zasnove, na\xc4\x8drte in orodja za serijske izdelovalce jadrnic in motornih jaht. Po njihovih na\xc4\x8drtih in pod njihovimi orodji nastalo ve\xc4\x8d kot 150 projektov, po katerih so ladjedelnice v \xc5\xa1estnajstih dr\xc5\xbeavah izdelale ve\xc4\x8d kot 30 tiso\xc4\x8d jadrnic in motornih bark. Na podro\xc4\x8dju serijskih jadrnic zavzemata Seaway in J&J design v zadnjih nekaj letih vodilno mesto na svetu._NEWLINE_Podjetje tudi samo izdeluje jadrnice Shipman in motorne jahte Skagen. Njihovi projekti so prejeli 26 Boat of the Year awards v Angliji, Evropski uniji, Franciji, Nem\xc4\x8diji in ZDA._NEWLINE_V podjetju je 11. aprila, 2007 izbruhnil velik po\xc5\xbear, ki je popolnoma uni\xc4\x8dil Seaweyevo proizvodno halo.'